Program 4 – UMENIE

OPRÁVNENÉ A NEOPRÁVNENÉ NÁKLADOVÉ POLOŽKY 

Oprávnené nákladové položky:

1. Odmeny za dielo a náklady na práce a služby 
- Odmeny autorom, výkonným umelcom atď. v zmysle zákona č. 618/2003 Z. z. o autorskom práve a právach súvisiacich s autorským právom v znení neskorších predpisov (autorský zákon) – ďalej len „autorský zákon“
-	zmluva o vytvorení diela podľa § 39 a nasl. autorského zákona, 
-	licenčná zmluva podľa § 40 a nasl. autorského zákona
 - dojednaná cena za dielo na základe Zmluvy o dielo podľa § 631 a nasl.  zákona č. 40/1964 Zb. občiansky zákonník v znení neskorších predpisov 
- cena za vykonanie diela na základe Zmluvy o dielo podľa  § 536 a nasl. zákona č. 513/1991 Zb. obchodný zákonník v znení neskorších predpisov 
- povinné odvody organizáciám, ktoré vykonávajú kolektívnu správu práv na základe oprávnenia udelenom Ministerstvom kultúry Slovenskej republiky (SOZA – Slovenský ochranný zväz autorský pre práva k hudobným dielam, LITA – Autorská spoločnosť, SLOVGRAM – Nezávislá spoločnosť výkonných umelcov, OZIS – Ochranné združenie interpretov Slovenska, SAPA – Slovenská asociácia producentov v audiovízii),
- odmeny na základe dohôd o prácach vykonávaných mimo pracovného pomeru podľa § 223 a nasl. zákona č. 311 /2001 Z. z. zákonník práce v znení neskorších predpisov (ďalej len „zákonník práce“)
-	dohoda o vykonaní práce podľa § 226 zákonníka práce,
-	dohoda o brigádnickej práci študentov podľa § 227-228 zákonníka práce,
-	dohoda o pracovnej činnosti podľa § 228a zákonníka práce, 
-	príkazná zmluva podľa § 724 a nasledujúcich občianskeho zákonníka
- náklady na práce a služby súvisiace s realizáciou projektu vykonávané subjektom, ktorý má oprávnenie na takúto činnosť (napr. služby osvetľovacie, ozvučovacie, tlmočnícke, prekladateľské, technická realizácia výstavy, služby súvisiace s realizáciou výtvarného diela, s výrobou divadelnej scény, kostýmov a pod.).

Pod touto nákladovou položkou NEBUDE AKCEPTOVANÉ napr.: 
-	mzdové náklady  a odvody do sociálnej a zdravotnej poisťovne,
-	štipendiá,
-	ekonomické a právne poradenstvo, vedenie účtovníctva,
-	strava, občerstvenie, catering.

2. Nájom
- priestorov na realizáciu projektu (externé priestory -  napr. parky, amfiteátre, skanzeny a iné verejnosti prístupné miesta, interné priestory – sály, výstavné priestory, divadelné priestory, koncertné priestory, ateliéry a pod.),
- techniky na realizáciu projektu (napr. osvetľovacej, ozvučovacej, kamerovej, premietacej, tlmočníckej, hudobných nástrojov a pod.)

Pod touto nákladovou položkou NEBUDE AKCEPTOVANÉ napr.:
-	prenájom priestorov – parkovísk za účelom parkovania
-	prenájom protipožiarnej techniky.

3. Cestovné, dopravné – prepravné 
- náklady na cestovné výdavky podľa § 4 ods. 1 písm. a) zákona č. 283/2002 Z. z. o cestovných náhradách v znení neskorších predpisov (ďalej len „zákon o cestovných náhradách“)
- cestovné náhrady za použitie cestných motorových vozidiel pri pracovných cestách podľa § 7  zákona o cestovných náhradách,
- cestovné  náhrady pri zahraničných pracovných cestách podľa § 10 a nasl. zákona o cestovných náhradách (len cestovné výdavky - § 4 ods. 1 písm. a) zákona o cestovných náhradách),
- dopravné náklady – všetky výdavky na dopravu ľudí, techniky a vecí za prevádzkovým účelom zabezpečované právnickou osobou alebo fyzickou osobou, ktorá má na takúto činnosť oprávnenie.

Pod touto nákladovou položkou NEBUDE AKCEPTOVANÉ napr.: 
-	náklady na servis, údržbu, všetky druhy opráv služobných dopravných prostriedkov a výdavky s tým spojené,
-	poistenie dopravných prostriedkov,
-	náklady na parkovné a parkovacie karty,
-	náklady na diaľničné známky,
-	diaľničné poplatky,
-	pri zahraničných pracovných cestách – poistenie osôb, očkovanie, vreckové,
-	diéty,
-	taxi.

4. Ubytovanie 
- ubytovanie

Pod touto nákladovou položkou NEBUDE AKCEPTOVANÉ napr.:
-	raňajky a stravné,
-	miestny poplatok za ubytovanie. 

5. Výroba zvukového a zvukovoobrazového nosiča (napr. mastering, lisovanie, booklet, inlay card)

6. Polygrafické náklady na výrobu periodických a neperiodických publikácií a propagačných materiálov  napr. predtlačová príprava (sadzba, layonet, zalomenie, výstup na film, pdf súbory, CTP, a pod.), tlač, knihárske spracovanie, ochranný obal a pod.

Pod touto nákladovou položkou NEBUDE AKCEPTOVANÉ napr.:
-	rôzne reklamné predmety a suveníry – perá, tašky, tričká, etikety, kalendáre, diáre a pod. 

7. Poplatky za členstvo v medzinárodných organizáciách (napr. v umeleckých a profesijných medzinárodných združeniach – s výnimkou úhrady individuálneho členského poplatku) 

8. Poistenie (napr. umeleckých diel, hudobných nástrojov a ďalších položiek bezprostredne súvisiacich s realizáciou kultúrnej aktivity pre prípad poškodenia, alebo odcudzenia počas prepravy a realizácie kultúrnej aktivity)

9. Materiálové náklady nevyhnutne potrebné na  realizáciu projektu – musí ísť o také materiálové náklady, bez ktorých nie je možné projekt realizovať, pretože tvoria jeho podstatnú súčasť (napr. materiál na tvorivé dielne, na  výrobu scény, kostýmov a pod.), materiál na tvorbu a realizáciu diel a pod.) 

10. Vstupenky na podujatia, ktoré bezprostredne súvisia s realizáciou projektu budú akceptované, len v prípade, že budú predložené v rámci vecného vyhodnotenia projektu.

Neoprávnené nákladové položky:
-	režijné náklady – prenájom kancelárií, vodné, stočné, plyn, elektrina, telefónne poplatky, telefónne karty, kancelársky materiál, fax, e-mail, poštovné, zriadenie a prevádzku internetovej stránky v rámci podprogramov 4.1, 4. 2, 4. 3, 4.4. Pri okruhu 4.5.1 – 4.5.5 sa vo vyúčtovaní akceptuje (viď príloha č. 3 k zmluve) ich odpočítanie vo výške 20% z celkových oprávnených nákladov na projekt,
-	poistné (osôb, majetku), 
-	sprievodné podujatia – tlačové strediská, recepcie, módne prehliadky (s výnimkou módnych prehliadok, ktoré sú prezentáciou odevných a textilných diel a úžitkového umenia), vyhliadkové lety, plavby,
-	kvety, kvetinové koše, 
-	finančné ceny a dary, 
-	vecné ceny a dary, ich výroba,
-	vstupenky na podujatia, ktoré nesúvisia s realizovaným projektom,
-	výzdoba a dekorácia interiérov a exteriérov,
-	propagácia v televízii a v rozhlase,
-	obstaranie hmotného majetku, 
-	mzdové náklady  a odvody do sociálnej a zdravotnej poisťovne,
-	štipendiá,
-	ekonomické a právne poradenstvo, vedenie účtovníctva,
-	strava, občerstvenie, catering,
-	prenájom priestorov – parkovísk za účelom parkovania,
-	prenájom protipožiarnej techniky,
-	náklady na servis, údržbu, všetky druhy opráv služobných dopravných prostriedkov a výdavky s tým spojené,
-	poistenie dopravných prostriedkov,
-	náklady na parkovné a parkovacie karty,
-	náklady na diaľničné známky,
-	diaľničné poplatky,
-	pri zahraničných pracovných cestách – poistenie osôb, očkovanie, vreckové,
-	diéty,
-	taxi,
-	raňajky a stravné v rámci ubytovania,
-	rôzne reklamné predmety a suveníry – perá, tašky, tričká, etikety, kalendáre, diáre a pod.